[{"text_idx": "#000000", "text": "Lizarraldea Oinez pilota txapelketa amaitu da"}, {"text_idx": "#000001", "text": "Pasa den larunbatean, maiatzak 22, Lizarraldean Oinez lau t\u2019erdiko pilota txapelketari amaiera eman zitzaion Lizarra Udal Pilotalekuan, 18:00etan hasita bertan jokatu baitziren finalak."}, {"text_idx": "#000003", "text": "Ekimenaren helburuetako bat 2021eko Nafarroa Oinez Lizarraldeko herrietara gerturatzea zen eta, hala izanik, pilota partidak Deikaztelun, Lezaunen, Murietan, Oteitzan, Zudairen eta Lizarran jokatu dira. Nabarmentzeko pilotalekuetan sortu den giroa eta pilotariek eskainitako ikuskizun biziak."}, {"text_idx": "#000006", "text": "Bigarren mailako finalak finalerdiko pilotari berberak izan zituen protagonista. In\u0303igo Aranak 22 -11 irabazi zion Agorretari finalerdietan jokatutakoa baino arinagoa izan zen partidan. Lehen mailan, Fernando Azanzak 22-9 irabazi zuen Txapela In\u0303igo Etxabarriren aurka zeinek ezer gutxi egin ahal izan zuen lehenak erakutsitako jokoaren kontra."}, {"text_idx": "#000007", "text": "Sari banaketan, Unai Gardoki, Lizarra Ikastolako lehendakariak eta Inma Aranak ikastetxeko irakasle ohiak bigarren mailako txapeldunari eta txapeldunordeari sariak eman zizkieten. Marta Igoak, Nafarroako Ikastolen Federazioko kideak eta Pello Etxanizek, Lizarra Ikastolako irakasleak gauza bera egin zuten lehen mailako finala jokatu zuten pilotariekin. Aldi berean, bi finaletako txapeldunak neskei sariak emateaz arduratu ziren."}, {"text_idx": "#000008", "text": "Gogoan izan behar da bere garaian hala Lizarra Ikastolan, nola Lizarra Pilotalekuan eskola ugari eman izan zirela eta eguraldi txarra izaten zenean jolastoki gisa baliatzen zirela biak."}, {"text_idx": "#000013", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]